Diari Oficial de la Generalitat Valenciana


Sumari del DOGV 7775, del 05-05-2016 (2016/3106)

DECRET 50/2016, de 29 d'abril, del Consell, de declaració dels municipis Atzeneta del Maestrat, Cervera del Maestre, Torralba del Pinar, Argelita, Fanzara i Gestalgar com a municipis turístics.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7775

Data del DOGV
:   05-05-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/3106


Data del document
:   29-04-2016

Organisme emissor
:   Presidència de la Generalitat

Tipus de document
:   Decret

Descriptors 

:   * Gestalgar
    * Argelita
    * Cervera del Maestre
    * Fanzara
    * Atzeneta del Maestrat
    * Torralba del Pinar

DECRET 50/2016, de 29 d'abril, del Consell, de declaració dels municipis Atzeneta del Maestrat, Cervera del Maestre, Torralba del Pinar, Argelita, Fanzara i Gestalgar com a municipis turístics. [2016/3106]  
PREÀMBUL  
  
La Llei 3/1998, de 21 de maig, de la Generalitat, de Turisme de la Comunitat Valenciana, regula en el títol III la figura del municipi turístic. Concretament, els capítols I a IV del mencionat títol estableixen el referent al concepte de municipi turístic, i indiquen, de forma expressa, les condicions que necessàriament hauran de reunir els municipis per a ser declarats turístics, el procediment per a la seua declaració, les consideracions generals i les bases del seu règim especial d'acord amb la seua orientació turística.  
Des de la publicació de la llei, un important nombre de municipis han sol·licitat la seua declaració com a municipis turístics i s'han tramitat els corresponents expedients d'acreditació del compliment dels requisits exigits en la mencionada llei. Fins ara, 229 municipis han sigut definitivament declarats municipis turístics de la Comunitat Valenciana.  
  
Els nous municipis que, després de formular la sol·licitud oportuna, i reunint els requisits legalment establits, han arribat a la fase de declaració provisional de municipis turístics en la seua qualificació d'atracció turística, segons es disposa en l'article 29.2 de la Llei 3/1998, i les resolucions de l'Agència Valenciana de Turisme per les quals se'ls declara provisionalment municipis turístics, són els que s'indiquen a continuació:  
1. Atzeneta del Maestrat. Resolució de 21 de maig de 2015 (DOCV 7544, 10.06.2015).  
2. Cervera del Maestre. Resolució de 30 de novembre de 2015 (DOCV 7675, 10.12.2015).  
3. Torralba del Pinar. Resolució de 21 de desembre de 2015 (DOCV 7698, 15.01.2016).  
4. Gestalgar. Resolució d'1 de febrer de 2016 (DOCV 7714, 08.02.2016).  
5. Argelita. Resolució de 16 de febrer de 2016 (DOCV 7729, 26.02.2016).  
6. Fanzara. Resolució de 23 de febrer de 2016 (DOCV 7732, 02.03.2016).  
  
Havent transcorregut el període de 20 dies d'informació pública sense que s'haja rebut cap al·legació, per la Resolució del secretari autonòmic de l'Agència Valenciana del Turisme, de data 8 d'abril de 2016, s'ha acordat elevar al Consell la proposta de declaració definitiva d'estos sis municipis com a municipis turístics de la Comunitat Valenciana en la seua qualificació de destinació d'atracció turística.  
  
En virtut d'això, de conformitat amb el que estableix l'article 33.2 de la Llei 5/1983, de 30 de desembre, de la Generalitat, del Consell, i l'article 29.3 de la Llei 3/1998, de 21 de maig, de la Generalitat, de Turisme de la Comunitat Valenciana, a proposta del president i amb la deliberació prèvia del Consell, en la reunió del dia 29 d'abril de 2016,  
  
  
DECRETE  
  
Article únic  
Declarar municipi turístic de la Comunitat Valenciana en la seua qualificació de destinació d'atracció turística els municipis que a continuació s'indiquen:  
  
1. Província de Castelló:  
a) Atzeneta del Maestrat.  
b) Cervera del Maestre.  
c) Torralba del Pinar.  
d) Argelita.  
e) Fanzara.  
  
2. Província de València:  
a) Gestalgar.  
  
  
DISPOSICIÓ ADDICIONAL  
  
Única  
Es faculta l'òrgan competent en matèria de turisme per a l'aplicació i l'execució del present decret.  
  
  
DISPOSICIÓ FINAL  
  
Única  
Aquest decret tindrà efectes des de l'endemà de ser publicat en el Diari Oficial de la Comunitat Valenciana.  
  
València, 29 d'abril de 2016  
  
El president de la Generalitat,  
XIMO PUIG I FERRER